На факультатыўных занятках, а таксама ў творчым праектаванні і даследчай дзейнасці навучэнцаў І.Ю.Кавальчук выкарыстоўвае тэхніку “Сусветнае кафэ” (World cafe) з мэтай развіцця ўмення вызначаць супярэчнасці, прапаноўваць альтэрнатыўныя шляхі вырашэння праблемы, аб’ядноўваць некалькі пунктаў гледжання. Пры рабоце над даследчымі праектамі ў навучэнцаў найбольшую цяжкасць выклікае размеркаванне абавязкаў паміж выканаўцамі і планаванне даследавання. У такім выпадку чаканы вынік дае “Метад планавання Ганта”, які дазваляе без складанасцей арганізоўваць групавую работу, размяркоўваць яе аб’ёмы, вызначаць чарговасць этапаў і тэрміны выканання задуманага.